Året gjennom Børfjord (kortfilm)

Året gjennom Børfjord er en kortfilmdokumentar fra 1991 regissert og fotografert av Morten Skallerud. Den er filmet på 65 mm-film og viser et helt år i Børfjord i løpet av 12 minutter. Kameraet ble flyttet litt dag for dag med en spesiell animasjonsteknikk som kombinerte bevegelig kamera med intervallopptak. Slik blir man tatt rundt hele fjorden tilsynelatende sømløst i løpet av det året som passerer. 

Filmen har tradisjonelt blitt benyttet som åpningsfilm på den årlige 70mm-festivalen på Cinemateket i Oslo.

Året gjennom Børfjord vant Amandaprisen for beste kortfilm i 1991, og Grand Prix på Tammerfors kortfilmfestival i 1992. I 2002 ble den kåret til tidenes norske kortfilm under Kortfilmfestivalen i Grimstad.

 Musikkvideo 
I 2002 brukte den norske popgruppen A-ha deler av filmen som bakgrunn for sin musikkvideo "Lifelines".

 Referanser 

Eksterne lenker

 Camera Magica: Året gjennom Børfjord
 Filmarkivet: Året gjennom Børfjord, 2 minutter.

Kategori:Norske kortfilm-dokumentarer
Kategori:Kortfilm-dokumentarer fra 1990-årene
Kategori:Kultur i Hasvik
Kategori:Amanda for beste kortfilm
Kategori:Naturdokumentarfilmer